Luister: Vyf wenke vir ŉ ligter lewensreisJaco Strydom is die leier van die Echo-jeuggemeenskap en deeltydse predikant in Villieria. Sy jongste boek, ‘Leef lig’, het pas verskyn. (Foto: Verskaf) Hoe dikwels hoor ons nie dat ŉ mens meer moet besit of doen om suksesvol of gelukkig te wees nie? Om nie eens te praat van die druk om klokslag jou beste oomblik, uitrusting of gesondste ete op Facebook en ander sosialemediaplatforms te deel nie. As jy daagliks ook deur hierdie maalstroom van gedagtes meegesleur word, dan behoort Jaco Strydom se jongste boek, Leef lig, vir jou ŉ tikkie gemoedsrus te bied. Strydom keer die denkwyse dat om meer te hê beter is behoorlik op sy kop. Trouens, hy moedig lesers aan om ligter te lewe deur na gewoontes van die vroeë kerk te verwys. “Die boek ondersoek juis die vraag: Wanneer het ŉ mens dan nou genoeg? En dit ondersoek die idee dat ŉ mens eintlik dikwels iets moet laat gaan as jy jou lewe meer betekenisvol wil hê.” Hy identifiseer vyf gewoontes wat telkens in die vier Evangelies (Matteus, Markus, Lukas en Johannes) nagevolg word. Jesus het sy dissipels se aandag gereeld hierop gevestig en gemaan dat hulle hul lewe op dieselfde wyse inrig. Strydom neem dan die gewoontes van die vroeë kerk en maak dit van toepassing op ons eie lewe. Hy stel dié vyf gewoontes voor vir ŉ ligter lewe: “Dit is nie maklik om daagliks hierdie gewoontes na te streef nie,” erken Strydom. “Maar dit is wat God van ons as Christene en sy volgelinge verwag. Slegs deur die navolging van hierdie gewoontes kan ons werklik op ŉ plek kom waar God ten volle verheerlik word.” Leef lig is deur Lux Verbi, ŉ druknaam van NB-Uitgewers, uitgegee. Klik hier om die boek aanlyn te koop.